**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 68**

**din 15 mai 2023**

**pentru completarea Hotărârii Consiliului Local al Municipiului Câmpulung Moldovenesc nr. 97 din 16.09.2022 privind implementarea proiectului ,,Construire insule ecologice digitalizate în municipiul Câmpulung Moldovenesc”**

Consiliul Local al municipiului Câmpulung Moldovenesc, întrunit în şedinţa extraodinară din data de 15 mai 2023;

Având în vedere:

 -Referatul de aprobare al primarului municipiului Câmpulung Moldovenesc înregistrat la nr. 18052 din 15.05.2023;

 -Raportul de specialitate al Direcției tehnice și urbanism din cadrul primăriei municipiului Câmpulung Moldovenesc, înregistrat la nr. 18053 din 15.05.2023;

 -Raportul de specialitate al Direcției economice din cadrul primăriei municipiului Câmpulung Moldovenesc, înregistrat la nr. 18054 din 15.05.2023;

 -Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 18055 din 15.05.2023;

 -Avizul Comisiei de specialitate a Consiliului Local;

 -Prevederile art. 44 alin. (1) din Legea nr. 273/2006 privind finanțele publice locale, cu modificările și completările ulterioare;

 -Art. I, pct. 5 și art. III din Ordinul ministrului mediului, apelor și pădurilor nr. 890/2023 privind modificarea și completarea anexei la Ordinul ministrului mediului, apelor și pădurilor nr. 2366/2022 pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C3/S/I.1.B, pentru subinvestiția I1.B. „Construirea de insule ecologice digitalizate”, investiția I1. „Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune”, componenta 3. Managementul deșeurilor;

 -Art. 9 din Contractul de finanțare nr. C3I1B0122000052 încheiat între Ministerul Mediului, Apelor și Pădurilor și Unitatea Administrativ Teritorială Municipiul Câmpulung Moldovenesc,

 În temeiul art. 129 alin. (2) lit. b) și lit. d), alin. (4) lit. g), alin. (7) lit. n) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,

**HOTĂRĂȘTE:**

**Art.I.**La articolul 1 al Hotărârii Consiliului Local al Municipiului Câmpulung Moldovenesc nr. 97 din 16.09.2022 privind implementarea proiectului ”Construire insule ecologice digitalizate în Municipiul Câmpulung Moldovenesc”, după alineatul 1 se introduce un nou alineat, alineatul (2), cu următorul cuprins:

 ,,(2)Bugetul total al investiției Construire insule ecologice digitalizate în Municipiul Câmpulung Moldovenesc este de 1.721.825,00 lei reprezentând cheltuieli eligibile asigurate din Planul Național de Redresare și Reziliență la care se adaugă TVA aferent cheltuielilor eligibile în valoare de 327.146,75 lei asigurate din bugetul de stat.”

**Art.II**.Celelalte prevederi ale Hotărârii Consiliului Local al Municipiului Câmpulung Moldovenesc nr. 97 din 16.09.2022 privind implementarea proiectului ,,Construire insule ecologice digitalizate în Municipiul Câmpulung Moldovenesc” rămân aplicabile.

|  |  |  |
| --- | --- | --- |
| **PREŞEDINTE DE ŞEDINŢǍ,** **Flutur Florica** |  | **Contrasemnează:****p. SECRETAR GENERAL,****Director executiv****Crăciunescu Diana Mihaela** |